Maandag, 7 Junie – PvR Geloofsfamilie
Maandag, 7 Junie
Die mens is goed – geskep in God se beeld.
29 Verder het God gesê: "Let op! Ek gee aan julle al die plante wat saad gee op die hele aarde; ook al die bome wat vrugte dra en saad gee. Dit sal julle kos wees. 30 Maar aan die wilde diere op die aarde en aan die voëls in die lug en aan die diere wat op die aarde kruip, aan alles wat leef, gee Ek al die groen plante as kos." So het dit gebeur.
Dit is eers op die sesde dag van skepping, nadat God die mens in sy eie beeld geskep het dat God vir die eerste keer sê iets is baie goed. Waarom dink jy is die mens goed?
God het die mens wat Hy baie goed gemaak het geseën en 'n geleentheid gegee om na Sy skepping om te sien. Dit wys op nog 'n manier dat die mens spesiaal is en anders is as die res van Sy skepping. Daar is verhouding en intimiteit. Daar is vertroue en liefde. Hoe sou jy gesonde en God geskape verhouding en intimiteit beskryf? Hoe sou jy gesonde en God geskape vertroue en liefde beskryf?